《再访左卿居九条胡同门临石井 其一》
明代·王彦泓

欢筵散后剩无聊，淡日庭阴雪未消。买笑敢云非措大，送愁无奈是茶娇。

萧疏客从才三骑，曲折胡同到九条。望见井床私怅望，莫应愁减丽华腰。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。